nibzard/narodne-novine-full-text-markdown huggingface dataset:
## Rješenje kojim se odbija zahtjev za odobrenjem imenovanja člana uprave društva za upravljanje investicijskim fondovima KD Investments d.o.o. Zagreb

### NN 113/2006 (18.10.2006.), Rješenje kojim se odbija zahtjev za odobrenjem imenovanja člana uprave društva za upravljanje investicijskim fondovima KD Investments d.o.o. Zagreb

# HRVATSKA AGENCIJA ZA NADZOR FINANCIJSKIH USLUGA

**2518**

Na temelju odredbi članka 15. stavak 1. točke 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
br. 140/05), primjenom odredbe članka 27. Zakona o investicijskim fondovima
(»Narodne novine« broj 150/05), Uprava Hrvatske agencije za nadzor financijskih
usluga odlučujući o zahtjevu za odobrenje imenovanja člana Uprave društva za
upravljanje investicijskim fondovima KD INVESTMENTS d.o.o., Zagreb, Radnička
cesta 22, na sjednici održanoj 12. listopada 2006. donijela je

## RJEŠENJE

1. Odbija se zahtjev za odobrenjem imenovanja člana Uprave društva za
upravljanje investicijskim fondovima KD Investments d.o.o., Zagreb, Radnička
cesta 22.
2. Ovo Rješenje objavit će se u »Narodnim novinama«.

```
Obrazloženje
```

Društvo za upravljanje investicijskim fondovima KD Investments d.o.o., Zagreb,
Radnička cesta 22 (u daljnjem tekstu: Društvo) dostavilo je dana 25. kolovoza
2006. godine te 28. rujna 2006. godine Hrvatskoj agenciji za nadzor financijskih
usluga zahtjev za izdavanje suglasnosti na imenovanje Anele Poljaković, iz Novog
mesta, Slavka Gruma 054, Slovenija, koju namjeravaju imenovati za člana Uprave
Društva.
Pregledom zahtjeva, utvrđeno je da je Društvo priložilo dokumentaciju iz koje je
razvidno da predložena ne zadovoljava zakonske uvjete.
Naime, uz zahtjev za odobrenje člana Uprave Društva nije priložen dokaz da Anela
Poljaković ima visoku stručnu spremu (VSS). Pored toga, iz dokumentacije koja
prileže zahtjevu razvidno je da predložena nema odgovarajuće stručne
kvalifikacije i iskustvo potrebno za vođenje poslova društva, propisane člankom
3. stavak 2. Pravilnika o uvjetima za obavljanje poslova članova uprave društava
za upravljanje investicijskim fondovima (»Narodne novine«, broj: 29/06.).
Slijedom navedenog Agencija izdaje rješenje kojim odbija predloženo imenovanje
člana Uprave Društva sukladno članku 8. Zakona o Hrvatskoj agenciji za nadzor
financijskih usluga i članku 27. Zakona o investicijskim fondovima.
Sukladno odredbi čl. 8. st. 3. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I -450-08/06-20/17
Urbroj: 383-113/06-2
Zagreb, 12. listopada 2006.

Predsjednik Uprave
**Ante Samodol**, v. r.

Rješenje, NN 113/2006-2518
## Stopa promjene proizvođačkih cijena industrijskih proizvoda u rujnu 2006. godine

### NN 113/2006 (18.10.2006.), Stopa promjene proizvođačkih cijena industrijskih proizvoda u rujnu 2006. godine

# OBJAVA

**2519**

Državni zavod za statistiku objavljuje

## STOPU PROMJENE

### PROIZVOĐAČKIH CIJENA INDUSTRIJSKIH PROIZVODA U RUJNU 2006. GODINE

Stopa promjene proizvođačkih cijena industrijskih proizvoda u rujnu 2006. godine
u odnosu na kolovoz 2006. godine iznosi: -0,3.

Klasa: 957-04/06-01/40
Urbroj: 555-05-03-06-40
Zagreb, 16. listopada 2006.

v. d. Ravnatelja
**Darko Jukić**, v. r.

Ostalo, NN 113/2006-2519
## Indeks potrošačkih cijena u Republici Hrvatskoj u rujnu 2006. godine

### NN 113/2006 (18.10.2006.), Indeks potrošačkih cijena u Republici Hrvatskoj u rujnu 2006. godine

# OBJAVA

**2520**

Državni zavod za statistiku objavljuje

## INDEKS

### POTROŠAČKIH CIJENA U REPUBLICI HRVATSKOJ U RUJNU 2006. GODINE

Indeks potrošačkih cijena u Republici Hrvatskoj u rujnu 2006. godine u odnosu na
kolovoz 2006. godine iznosi 100,0.

Klasa: 957-04/06-01/38
Urbroj: 555-05-03-06-38
Zagreb, 15. rujna 2006.

v. d. Ravnatelja
**Darko Jukić** v. r.

Ostalo, NN 113/2006-2520
## Obrazac iskaznice dodatnoga zdravstvenog osiguranja

### NN 113/2006 (18.10.2006.), Obrazac iskaznice dodatnoga zdravstvenog osiguranja

**2525**

Uz Pravilnik o uvjetima i načinu provođenja dodatnoga zdravstvenog osiguranja
objavljenog u »Narodnim novinama«, br. 112 od 16. listopada 2006. godine zbog
tiskarske pogreške objavljen je obrazac »Iskaznica dopunskoga zdravstvenog
osiguranja«, te se uz citirani Pravilnik objavljuje

## OBRAZAC ISKAZNICE DODATNOGA ZDRAVSTVENOG OSIGURANJA

Uz Pravilnik o uvjetima i načinu provođenja dodatnoga zdravstvenog osiguranja
objavljuje se Obrazac »Iskaznice dodatnoga zdravstvenog osiguranja«, koji je
njegov sastavni dio.

![](dodatni/143701.gif)

Urbroj: 50501-06-987
Zagreb, 17. listopada 2006.

Glavna urednica
**Slavica Banić**, v. r.

Ostalo, NN 113/2006-2525
## Ispravak Pravilnika o izmjenama i dopunama Pravilnika o zaštiti na radu za radne i pomoćne prostorije i prostore

### NN 113/2006 (18.10.2006.), Ispravak Pravilnika o izmjenama i dopunama Pravilnika o zaštiti na radu za radne i pomoćne prostorije i prostore

**2526**

Nakon izvršenog pregleda teksta utvrđena je pogreška u Pravilniku o izmjenama i
dopunama Pravilnika o zaštiti na radu za radne i pomoćne prostorije i prostore
objavljenom u »Narodnim novinama«, br. 42, od 1. travnja 2005. godine te se daje

## [ISPRAVAK](http://narodne-novine.nn.hr/clanci/sluzbeni/128269.htm)

U članku 5. umjesto riječi: »dužine do« trebaju stajati riječi: »dužine veće
od«.

Klasa: 115-01/06-01/08
Urbroj: 526-08-06-1
Zagreb, 12. listopada 2006.

Ministar
**Branko Vukelić**, v. r.

Ostalo, NN 113/2006-2526
## Odluka o izboru predsjednice i članova Nacionalnog vijeća za praćenje provedbe Nacionalnog programa suzbijanja korupcije

### NN 114/2006 (23.10.2006.), Odluka o izboru predsjednice i članova Nacionalnog vijeća za praćenje provedbe Nacionalnog programa suzbijanja korupcije

# HRVATSKI SABOR

**2528**

Na temelju članka 4, stavka 8. Odluke o Nacionalnom vijeću za praćenje provedbe
Nacionalnog programa suzbijanja korupcije (»Narodne novine«, br. 82/06.),
Hrvatski sabor na sjednici 13. listopada 2006., donio je

## ODLUKU

### O IZBORU PREDSJEDNICE I ČLANOVA NACIONALNOG VIJEĆA ZA PRAĆENJE PROVEDBE NACIONALNOG PROGRAMA SUZBIJANJA KORUPCIJE

I.

Za predsjednicu i članove Nacionalnog vijeća za praćenje pro­ved­be Nacionalnog
programa suzbijanja korupcije, iz reda zastupnika, biraju se
– za predsjednicu:
RUŽA TOMAŠIĆ,
–za članove:
EMIL TOMLJANOVIĆ,
VELIMIR PLEŠA,
INGRID ANTIČEVIĆ MARINOVIĆ,
mr. sc. NIKOLA IVANIŠ.

II.

Mandat članova Nacionalnog vijeća za praćenje provedbe Nacionalnog programa
suzbijanja korupcije traje do isteka mandata pojedinog saziva Hrvatskoga sabora.

Klasa: 215-01/06-01/08
Zagreb, 13. listopada 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 114/2006-2528
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o imenovanju članova Nacionalnog vijeća za praćenje provedbe Nacionalnog programa suzbijanja korupcije

### NN 114/2006 (23.10.2006.), Odluka o imenovanju članova Nacionalnog vijeća za praćenje provedbe Nacionalnog programa suzbijanja korupcije

# HRVATSKI SABOR

**2529**

Na temelju članka 4. stavka 8. Odluke o Nacionalnom vijeću za praćenje provedbe
Nacionalnog programa suzbijanja korupcije (»Narodne novine«, br. 82/06.),
Hrvatski sabor na sjednici 13. listopada 2006., donio je

## ODLUKU

### O IMENOVANJU ČLANOVA NACIONALNOG VIJEĆA ZA PRAĆENJE PROVEDBE NACIONALNOG PROGRAMA SUZBIJANJA KORUPCIJE

I.

Za članove Nacionalnog vijeća za praćenje provedbe Nacionalnog programa
suzbijanja korupcije imenuju se:
– BRANKO ROGLIĆ, predstavnik poslodavaca,
– STJEPAN KOLARIĆ, predstavnik sindikata,
– ZORISLAV ANTUN PETROVIĆ, predstavnik nevladinih udruga koje se bave problemom
korupcije,
– prof. emerit. dr. sc. ŽELJKO HORVATIĆ, predstavnik akademske zajednice,
– JASMINKA TRZUN, predstavnica stručnjaka,
– MARIJA UDILJAK, predstavnica medija.

II.

Mandat članova Nacionalnog vijeća za praćenje provedbe Nacionalnog programa
suzbijanja korupcije traje do isteka mandata pojedinog saziva Hrvatskoga sabora.

Klasa: 215-01/06-01/08
Zagreb, 13. listopada 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 114/2006-2529
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o određivanju Psihijatrijske bolnice "Sveti Ivan" Zagreb "Referentnim centrom Ministarstva zdrav­stva i socijalne skrbi za psihoterapiju psihotič­nih poremećaja"

### NN 114/2006 (23.10.2006.), Rješenje o određivanju Psihijatrijske bolnice "Sveti Ivan" Zagreb "Referentnim centrom Ministarstva zdrav­stva i socijalne skrbi za psihoterapiju psihotič­nih poremećaja"

# MINISTARSTVO ZDRAVSTVA I SOCIJALNE SKRBI

**2532**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narod­ne novine« broj 121/03, 48/05 i
85/06) na prijedlog Nacionalnog zdravstvenog vijeća Ministarstva zdravstva te na
temelju članka 202. stavak 1. Zakona o općem upravnom postupku (»Narodne novine«
broj 53/91), donosi

## RJEŠENJE

Psihijatrijska bolnica »Sveti Ivan« Zagreb određuje se »Referentnim centrom
Ministarstva zdravstva i socijalne skrbi za psihoterapiju psihotičnih
poremećaja«.

Klasa: UP/I-510-01/06-01/16
Urbroj: 534-07-02/7-06-14
Zagreb, 12. listopada 2006.

Ministar
**doc. dr. sc. Neven Ljubičić,** v. r.

Rješenje, NN 114/2006-2532
## Rješenje kojim se Klinici za onkologiju i nuklearnu medicinu Kliničke bolnice "Sestre milosrdnice" Zagreb verificira i dodjeljuje naziv "Referentni centar Mi­nistarstva zdravstva i socijalne skrbi za bolesti štit­njače"

### NN 114/2006 (23.10.2006.), Rješenje kojim se Klinici za onkologiju i nuklearnu medicinu Kliničke bolnice "Sestre milosrdnice" Zagreb verificira i dodjeljuje naziv "Referentni centar Mi­nistarstva zdravstva i socijalne skrbi za bolesti štit­njače"

# MINISTARSTVO ZDRAVSTVA I SOCIJALNE SKRBI

**2533**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narod­ne novine« broj 121/03, 48/05 i
85/06) na prijedlog Nacionalnog zdravstvenog vijeća Ministarstva zdravstva te na
temelju članka 202. stavak 1. Zakona o općem upravnom postupku (»Narodne novine«
broj 53/91), donosi

## RJEŠENJE

Klinici za onkologiju i nuklearnu medicinu Kliničke bolnice »Sestre
milosrdnice«, Zagreb, verificira se i dodjeljuje naziv »Referentni centar
Ministarstva zdravstva i socijalne skrbi za bolesti štitnjače«.

Klasa: UP/I-510-01/05-01/22
Urbroj: 534-07-02/7-06-10
Zagreb, 12. listopada 2006.

Ministar
**doc. dr. sc. Neven Ljubičić**, v. r.

Rješenje, NN 114/2006-2533
## Ispravak Pravilnika o sudu časti pri Hrvatskoj gospodarskoj komori

### NN 114/2006 (23.10.2006.), Ispravak Pravilnika o sudu časti pri Hrvatskoj gospodarskoj komori

**2556**

Nakon izvršenog uspoređivanja s izvornim tekstom utvrđeno je da je došlo do
pogreške u Pravilniku o Sudu časti pri Hrvatskoj gospodarskoj komori koji je
donijela Skupština Hrvatske gospodarske komore na 5. sjednici održanoj 31.
svibnja 2006. godine, koji je objavljen u »Narodnim novinama« broj 64 od 12.
lipnja 2006. godine te se daje

## ISPRAVAK

### [PRAVILNIKA O SUDU ČASTI PRI HRVATSKOJ GOSPODARSKOJ KOMORI](http://narodne-novine.nn.hr/clanci/sluzbeni/127331.html)

U članku 36. st. 1. točka 3. umjesto riječi: »u dnevnom tisku« trebaju stajati
riječi: »u tisku«.
U članku 37. umjesto riječi: »odnosno u dnevnom tisku« trebaju stajati riječi:
»odnosno u tisku«.
U članku 38. st. 3. i. 4. te članku 54. st. 1. alineja c. umjesto riječi: »u
dnevnom tisku« trebaju stajati riječi: »u tisku«.
U članku 61. umjesto riječi: »iz članka 64. ovog Pravilnika« trebaju stajati
riječi: »iz članka 60. ovog Pravilnika«.
U članku 70. umjesto riječi »odnosno predsjednika članove« trebaju stajati
riječi »odnosno predsjednika i članove«.

Klasa: 008-04/06-01/329
Urbroj: 311-19-06-01
Zagreb, 4. listopada 2006.

Predsjednik
**Nadan Vidošević**, v. r.

Ostalo, NN 114/2006-2556
## Ispravak Odluke Ustavnog suda Republike Hrvatske broj U-IIIA-3672/2004

### NN 114/2006 (23.10.2006.), Ispravak Odluke Ustavnog suda Republike Hrvatske broj U-IIIA-3672/2004

**2557**

U »Narodnim novinama«, broj 107/2006. objavljena je Odluka Ustavnog suda
Republike Hrvatske broj U-IIIA-3672/2004 od 14. rujna 2006. godine u kojoj je
ustanovljena pogreška pa se daje

## ISPRAVAK

### [ODLUKE USTAVNOG SUDA REPUBLIKE HRVATSKE BROJ: U-IIIA-3672/2004](http://narodne-novine.nn.hr/clanci/sluzbeni/128141.html)

U odluci Ustavnog suda Republike Hrvatske broj: U-IIIA-3672/2004 od 14. rujna
2006. godine ispravlja se:
– Dodaje se točka 8. rješenja, koja glasi:
»Predsjednik Općinskog suda u Zagrebu dužan je dostaviti Ustavnom sudu pisanu
obavijest o datumima donošenja i otpreme odluke u roku osam (8) dana od dana
njene otpreme, a najkasnije osam (8) dana od isteka roka određenog u točki II.
izreke ove odluke. Ovaj nalog temelji se na članku 31. stavcima 4. i 5. Ustavnog
zakona.«

Broj: Su-16/2006-526
Zagreb, 12. listopada 2006.

Tajnik
za ustavnosudsko poslovanje
**Vladimira Vodanović**, v. r.

Odluka, NN 114/2006-2557
## Odluka o opozivu počasnog konzula Republike Hrvatske u Državi Izrael

### NN 115/2006 (25.10.2006.), Odluka o opozivu počasnog konzula Republike Hrvatske u Državi Izrael

# PREDSJEDNIK REPUBLIKE HRVATSKE

**2559**

Na temelju odredbe članka 98. stavka 3. Ustava Republike Hrvatske, članka 24.
Zakona o vanjskim poslovima (»Narodne novine« broj 48/96), točke II.a Odluke
Vlade Republike Hrvatske o postupku osnivanja diplomatskih misija i konzularnih
ureda Republike Hrvatske u inozemstvu i postupku postavljanja i opoziva šefova
diplomatskih misija i konzularnih ureda Republike Hrvatske u inozemstvu od 11.
siječnja 2001., 5. srpnja 2001. i 7. travnja 2004., a na prijedlog Vlade
Republike Hrvatske, donosim

## ODLUKU

### O OPOZIVU POČASNOG KONZULA REPUBLIKE HRVATSKE U DRŽAVI IZRAEL, SA SJEDIŠTEM U JERUZALEMU

Dan Baram opoziva se s dužnosti počasnog konzula Republike Hrvatske u Državi
Izrael, sa sjedištem u Jeruzalemu i konzularnim ovlastima nad konzularnim
područjem koje obuhvaća Grad Jeruzalem.
Ova Odluka stupa na snagu danom donošenja.

Klasa: 018-07/06-05/12
Urbroj: 71-05-03/1-06-2
Zagreb, 18. listopada 2006.

Predsjednik
Republike Hrvatske
**Stjepan Mesić**, v. r.

Odluka, NN 115/2006-2559
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 115/2006 (25.10.2006.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# MINISTARSTVO UNUTARNJIH POSLOVA

**2560**

Na temelju članka 18. stavka 4. Zakona o oružju (»Narodne novine«, broj: 69/92.,
26/93., 43/93., 29/94., 108/95., 20/97., 27/99., 12/01. i 19/02.), ministar
unutarnjih poslova, uz suglasnost ministra zdravstva, donosi

## RJEŠENJE

### O DOPUNI RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA

I.

U Rješenju o određivanju zdravstvenih organizacija za obavljanje zdravstvenih
pregleda djelatnika i gradana za držanje i nošenje oružja (»Narodne novine«,
broj 5/93., 16/93., 59/93., 13/94., 95/95., 17/96., 50/96., 54/96., 67/96.,
110/96., 35/97., 76/97., 87/97., 10/98., 28/98., 40/98., 78/98., 100/98.,
148/98., 161/98., 42/99., 79/99., 86/99., 100/99., 115/99., 130/99., 148/99.,
11/00., 25/00., 29/00., 38/00., 46/00., 105/00., 117/00., 18/01., 37/01.,
53/01., 134/02., 3/03., 14/03., 63/03., 94/03., 107/03., 124/03., 134/03.,
150/03., 162/03., 179/03., 198/03., 29/04., 14/05., 84/05., 120/05., 132/05.,
138/05., 8/06., 28/06., 52/06. i 103/06.), iza rednog broja 171. dodaje se redni
broj i riječi:
»172. Specijalistička ordinacija medicine rada dr. med. Marijan Mijić, spec.
med. rada, Split, Put Supavla 19,«.

II.

Ovo Rješenje stupa na snagu osmoga dana od dana objave u »Narodnim novinama«.

Broj: 511-01-52-74470-2006.
Zagreb, 16. listopada 2006.

Ministar
**Ivica Kirin**, v. r.

Rješenje, NN 115/2006-2560
## Odluka o imenovanju zamjenice općinskoga držav­nog odvjetnika u Općinskom državnom odvjetništvu u Karlovcu

### NN 115/2006 (25.10.2006.), Odluka o imenovanju zamjenice općinskoga držav­nog odvjetnika u Općinskom državnom odvjetništvu u Karlovcu

# DRŽAVNOODVJETNIČKO VIJEĆE

**2566**

Temeljem članka 98. Zakona o državnom odvjetništvu (»Narod­ne novine« br. 51/01)
Državnoodvjetničko vijeće na svojoj 69. sjednici održanoj dana 13. listopada
2006. godine donijelo je sljedeću

## ODLUKU

Za zamjenicu općinskoga državnog odvjetnika u Općinskom državnom odvjetništvu u
Karlovcu imenuje se JOSIPA BEŠLIĆ, savjetnica u Općinskom državnom odvjetništvu
u Karlovcu, na vrijeme od pet godina.

Broj: DOVO-45/06
Zagreb, 13. listopada 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 115/2006-2566
## Odluka o razrješenju člana Odbora za etiku u znanosti i visokom obrazovanju

### NN 116/2006 (30.10.2006.), Odluka o razrješenju člana Odbora za etiku u znanosti i visokom obrazovanju

# HRVATSKI SABOR

**2583**

Na temelju članka 80. Ustava Republike Hrvatske i članka 112. stavka 1. Zakona o
znanstvenoj djelatnosti i visokom obrazovanju (»Narodne novine«, br. 123/03.,
198/03., 105/04. i 174/04.), Hrvatski sabor na sjednici 20. listopada 2006.,
donio je

## ODLUKU

### O RAZRJEŠENJU ČLANA ODBORA ZA ETIKU U ZNANOSTI I VISOKOM OBRAZOVANJU

Razrješuje se prof. dr. sc. MARIJAN BIŠKUP dužnosti člana Odbora za etiku u
znanosti i visokom obrazovanju, na osobni zahtjev.

Klasa: 080-02/06-02/02
Zagreb, 20. listopada 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 116/2006-2583
## Odluka o imenovanju člana Odbora za etiku u znanosti i visokom obrazovanju

### NN 116/2006 (30.10.2006.), Odluka o imenovanju člana Odbora za etiku u znanosti i visokom obrazovanju

# HRVATSKI SABOR

**2584**

Na temelju članka 80. Ustava Republike Hrvatske i članka 112. stavka 1. Zakona o
znanstvenoj djelatnosti i visokom obrazovanju (»Narodne novine«, br. 123/03.,
198/03., 105/04. i 174/04.), Hrvatski sabor na sjednici 20. listopada 2006.,
donio je

## ODLUKU

### O IMENOVANJU ČLANA ODBORA ZA ETIKU U ZNANOSTI I VISOKOM OBRAZOVANJU

Imenuje se dr. sc. LIDIJA BILIĆ ZULLE članom Odbora za etiku u znanosti i
visokom obrazovanju.

Klasa: 080-02/06-02/02
Zagreb, 20. listopada 2006.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 116/2006-2584
## Odluka o osnivanju Konzulata Republike Hrvatske u Republici Makedoniji, sa sjedištem u Bitoli

### NN 116/2006 (30.10.2006.), Odluka o osnivanju Konzulata Republike Hrvatske u Republici Makedoniji, sa sjedištem u Bitoli

# PREDSJEDNIK REPUBLIKE HRVATSKE

**2585**

Na temelju odredbe članka 98. stavka 2. Ustava Republike Hrvat­ske, članka 10.
stavka 5., članka 17. stavka 2. Zakona o vanjskim poslovima (»Narodne novine«,
broj 48/96) i točke I. podtočke 6. Odluke o postupku osnivanja diplomatskih
misija i konzularnih ureda Republike Hrvatske u inozemstvu i postupku
postavljanja i opoziva šefova diplomatskih misija i konzularnih ureda Republike
Hrvatske u inozemstvu od 11. siječnja 2001., 5. srpnja 2001. i 7. travnja 2004.,
te akta predsjednika Vlade Republike Hrvatske klasa: 018-07/06-01/12, urbroj:
5030109-06-3 od 20. listopada 2006., kojim je predsjednik Vlade Republike
Hrvatske dao prethodni supotpis, donosim

## ODLUKU

### O OSNIVANJU KONZULATA REPUBLIKE HRVATSKE U REPUBLICI MAKEDONIJI, SA SJEDIŠTEM U BITOLI

Osniva se Konzulat Republike Hrvatske u Republici Makedoniji, sa sjedištem u
Bitoli, na čelu s počasnim konzulom i konzularnim ovlastima nad konzularnim
područjem koje obuhvaća teritorij sljedećih administrativno-teritorijalnih
jedinica: Bitola, Ohrid, Vevčani, Struga, Debar, Demir Hisar, Kruševo,
Krivogaštani, Prilep, Mogila, Novaci i Resen.
Ova Odluka stupa na snagu danom donošenja.

Klasa: 018-07/06-01/11
Urbroj: 71-05-03/1-06-6
Zagreb, 23. listopada 2006.

Predsjednik
Republike Hrvatske
**Stjepan Mesić**, v. r.

Odluka, NN 116/2006-2585
## Odluka o postavljenju dr. sc. Branka Maretića za počasnog konzula Republike Hrvatske u Republici Makedoniji, sa sjedištem u Bitoli

### NN 116/2006 (30.10.2006.), Odluka o postavljenju dr. sc. Branka Maretića za počasnog konzula Republike Hrvatske u Republici Makedoniji, sa sjedištem u Bitoli

# PREDSJEDNIK REPUBLIKE HRVATSKE

**2586**

Na temelju odredbe članka 98. stavka 3. Ustava Republike Hrvat­ske, članka 24.
Zakona o vanjskim poslovima (»Narodne novine«, broj 48/96) i točke II.a Odluke o
postupku osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., a na prijedlog Vlade Republike Hrvatske,
donosim

## ODLUKU

kojom postavljam dr. sc. BRANKA MARETIĆA za počasnog konzula Republike Hrvatske
u Republici Makedoniji, sa sjedištem u Bitoli i konzularnim ovlastima nad
konzularnim područjem koje obuhvaća teritorij sljedećih
administrativno-teritorijalnih jedinica: Bitola, Ohrid, Vevčani, Struga, Debar,
Demir Hisar, Kruševo, Krivogaštani, Prilep, Mogila, Novaci i Resen.
Ova Odluka stupa na snagu danom donošenja.

Klasa: 018-07/06-05/11
Urbroj: 71-05-03/1-06-3
Zagreb, 23. listopada 2006.

Predsjednik
Republike Hrvatske
**Stjepan Mesić**, v. r.

Odluka, NN 116/2006-2586
## Pravilnik o izmjeni Pravilnika o uvjetima i načinu lova

### NN 116/2006 (30.10.2006.), Pravilnik o izmjeni Pravilnika o uvjetima i načinu lova

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2589**

Na temelju članka 68. stavka 5. Zakona o lovstvu (»Narodne novine«, br. 140/05.)
ministar poljoprivrede, šumarstva i vodnoga gospodarstva donosi

## PRAVILNIK

### O IZMJENI PRAVILNIKA O UVJETIMA I NAČINU LOVA

Članak 1.

U Pravilniku o uvjetima i načinu lova (»Narodne novine«, br. 62/06.) u članku
13. stavak 2. mijenja se i glasi:
»Lovačka iskaznica izdaje se s rokom važenja od 5 godina, uz važeću
identifikacijsku markicu koja se izdaje za pojedinu lovnu godinu.«

Članak 2.

U članku 18. stavak 2. mijenja se i glasi:
»Lovci su dužni ishoditi lovačke iskaznice do 1. travnja 2007. godine.«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-02/06-01/3
Urbroj: 525-13-06-1
Zagreb, 23. listopada 2006.

Ministar
**Petar Čobanković**, v. r.

Pravilnik, NN 116/2006-2589
## Rješenje o ovlaštenju Kontrol biroa d.o.o. iz Zagreba za obavljanje poslova zaštite na radu

### NN 116/2006 (30.10.2006.), Rješenje o ovlaštenju Kontrol biroa d.o.o. iz Zagreba za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**2590**

Na zahtjev KONTROL BIROA d.o.o. iz Zagreba, Savski gaj IV. put 10, a temeljem
članka 91. stavka 4. Zakona o zaštiti na radu (»Narodne novine«, broj 59/96,
94/96 i 114/03) i članka 16. stavka 1. Pravilnika o uvjetima pod kojima pravne
osobe mogu obavljati poslove zaštite na radu (»Narodne novine«, broj 114/02 i
126/03), ministar gospodarstva, rada i poduzetništva donosi

## RJEŠENJE

I.

KONTROL BIRO d.o.o. iz Zagreba, Savski gaj IV. put 10, ispunjava uvjete za
obavljanje poslova zaštite na radu, te se ovlašćuje da u okviru svoje
djelatnosti može obavljati sljedeće poslove:
1) izrada procjena opasnosti;
2) osposobljavanja radnika za rad na siguran način;
3) ispitivanja strojeva i uređaja s povećanim opasnostima;
4) ispitivanja u radnom okolišu:
4.1. ispitivanja fizikalnih čimbenika;
4.2. ispitivanja kemijskih čimbenika.
O obavljenim ispitivanjima, navedeno društvo je ovlašteno izdavati isprave.

II.

Ovim rješenjem stavlja se izvan snage rješenje Ministarstva gospodarstva, rada i
poduzetništva klasa: UP/I-116-01/03-04/32, urbroj: 526-08-05-7 od 1. ožujka
2005. godine.

III.

Poslove iz točke I. ovog rješenja navedeno društvo može obav­ljati dok ispunjava
propisane uvjete, a o svim promjenama koje se odnose na ispunjavanje uvjeta
društvo je obvezno obavijestiti ovo ministarstvo u roku od 15 dana od dana
nastale promjene.

IV.

Ovo rješenje objavit će se u »Narodnim novinama«.

Klasa: UP/I-116-01/06-04/06
Urbroj: 526-08-03/2-06-5
Zagreb, 19. listopada 2006.

p.o. Državna tajnica
**Vera Babić, dipl. iur**., v. r.

Rješenje, NN 116/2006-2590
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o katastarskoj izmjeri (tehničkoj reambulaciji katastarskih podataka) na području katastarske općine Novi Sisak

### NN 116/2006 (30.10.2006.), Odluka o katastarskoj izmjeri (tehničkoj reambulaciji katastarskih podataka) na području katastarske općine Novi Sisak

# DRŽAVNA GEODETSKA UPRAVA

**2591**

Na temelju članka 24. Zakona o državnoj izmjeri i katastru nekretnina (»Narodne
novine« br. 128/1999) Državna geodetska uprava, u sporazumu s Ministarstvom
pravosuđa, donosi:

## ODLUKU

### O KATASTARSKOJ IZMJERI (TEHNIČKOJ REAMBULACIJI KATASTARSKIH PODATAKA) NA PODRUČJU KATASTARSKE OPĆINE NOVI SISAK

1. U svrhu izrade katastra nekretnina i obnove zemljišnih knjiga na području
Grada Siska provesti će se katastarska izmjera (tehnička reambulacija
katastarskih podataka) za katastarsku općinu Novi Sisak.
2. Katastarsku izmjeru (tehnička reambulacija katastarskih podataka) provest će
Državna geodetska uprava, a određene poslove u okviru katastarske izmjere tvrtke
Geo Grupa d.o.o. Zagreb i Geodist d.o.o. Zagreb.
3. U obavljanju poslova na katastarskoj izmjeri (tehničkoj reambulaciji
katastarskih podataka), državni službenici Državne geodetske uprave i ovlaštene
osobe tvrtke Geo Grupa d.o.o. i Geodist d.o.o. ovlašteni su:
– ući u prostor svake katastarske čestice, izuzimajući građevine, na način kako
to dopuštaju okolnosti gospodarenja zemljištem,
– odstraniti u nužnom opsegu drveće, grmlje i ostalo raslinje ukoliko ometa
obavljanje katastarske izmjere (tehničke reambulacije katastarskih podataka)
– postaviti na zemljištu i građevinama potrebne oznake izmjere.
4. Nositelji prava na zemljištima na području na kojem će se provesti
katastarska izmjera (tehničke reambulacije katastarskih podataka) dužni su, do
1. prosinca 2006. godine, označiti granice zemljišta, na kojima imaju pravo
vlasništva ili druga prava, vidljivim trajnim oznakama.
5. Upravitelji općih, javnih i drugih dobara na području na kojem će se provesti
katastarska izmjera (tehničke reambulacije katastarskih podataka) dužni su, do
roka navedenog u točki 4. ove Odluke, označiti vidljivim trajnim oznakama
granice zemljišta kojim upravljaju.
6. Državna geodetska uprava – Područni ured za katastar Sisak i tvrtka Geo Grupa
d.o.o. Zagreb i Geodist d.o.o. Zagreb pružit će stručnu pomoć u označavanju
granica zemljišta osobama iz točke 4. i 5. ove odluke.
7. Rezultati katastarske izmjere (tehničke reambulacije katastarskih podataka)
izložit će se, po njenom dovršenju, na javni uvid.

Klasa: 931-04/06-04/08
Urbroj: 541-04-1/3-06-29
Zagreb, 18. listopada 2006.

Ravnatelj
**prof. dr. sc. Željko Bačić**, v. r.

Odluka, NN 116/2006-2591
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje kojim se Andreju Deuru iz Zagreba oduzima dozvola za obavljanje poslova brokera

### NN 116/2006 (30.10.2006.), Rješenje kojim se Andreju Deuru iz Zagreba oduzima dozvola za obavljanje poslova brokera

# HRVATSKA AGENCIJA ZA NADZOR FINANCIJSKIH USLUGA

**2594**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
Uprava Hrvatske agencije za nadzor financijskih usluga, u predmetu oduzimanja
dozvole za obavljanje poslova brokera Andreju Deuru iz Zagreba, Z. Kunc 3, na
sjednici održanoj 19. listopada 2006. godine donijela je

## RJEŠENJE

1. Andreju Deuru iz Zagreba, Z. Kunc 3, oduzima se dozvola za obavljanje poslova
brokera.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga.
3. Ovo rješenje objavit će se u »Narodnim novinama«.

```
Obrazloženje
```

Rješenjem Komisije za vrijednosne papire Republike Hrvatske, klasa: UP/I-450-08/03-02/210
od 28. kolovoza 2003. godine, Andreju Deuru, zaposleniku ovlaštenog društva
Investco vrijednosnice d.o.o., Zagreb (dalje: Društvo), bila je na neodređeno
vrijeme izdana dozvola za obavljanje poslova brokera.
Odredbom članka 58. stavak 1. točka 6. Zakona o tržištu vrijednosnih papira
(»Narodne novine« br. 84/02, dalje: ZTVP) propisano je da će Agencija za nadzor
financijskih usluga (dalje: Agencija) brokeru rješenjem oduzeti dozvolu ako isti
obavlja poslove koji nisu poslovi brokera.
Ovdje napominjemo da se, sukladno odredbi članka 23. Zakona o Hrvatskoj agenciji
za nadzor financijskih usluga (»Narodne novine« br. 140/05, dalje: Zakon), koji
je stupio na snagu 28. studenoga 2005. godine, a primjenjuje se od 1. siječnja
2006. godine, u ZTVP-u, drugim zakonima i svim podzakonskim propisima naziv
»Komisija za vrijednosne papire Republike Hrvatske« zamjenjuje nazivom »Hrvatska
agencija za nadzor financijskih usluga«.
Budući da je Andrej Deur, 13. rujna 2006. godine, obavijestio Agenciju da mu je
prestao radni odnos u Društvu, te da više neće obavljati poslove s vrijednosnim
papirima, valjalo je riješiti kao u izrijeci ovog rješenja, dakle oduzeti mu
dozvolu i provesti upis oduzimanja dozvole u Registru ovlaštenih brokera koji
vodi Agencija, s danom upisa 19. listopada 2006. godine, pod rednim brojem 60
(šezdeset).
Sukladno odredbi članka 8. stavak 3. Zakona, ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-450-08/06-07/43
Urbroj: 326-111/06-1
Zagreb, 19. listopada 2006.

Predsjednik Uprave
**Ante Samodol**, v. r.

Rješenje, NN 116/2006-2594
## Rješenje kojim se Vjeranu Filippiju iz Zagreba oduzima dozvola za obavljanje poslova brokera

### NN 116/2006 (30.10.2006.), Rješenje kojim se Vjeranu Filippiju iz Zagreba oduzima dozvola za obavljanje poslova brokera

# HRVATSKA AGENCIJA ZA NADZOR FINANCIJSKIH USLUGA

**2595**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
Uprava Hrvatske agencije za nadzor financijskih usluga, u predmetu oduzimanja
dozvole za obavljanje poslova brokera Vjeranu Filippiju iz Zagreba, Grškovićeva
30, na sjednici održanoj 19. listopada 2006. godine donijela je

## RJEŠENJE

1. Vjeranu Filippiju iz Zagreba, Grškovićeva 30, oduzima se dozvola za
obavljanje poslova brokera.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga.
3. Ovo rješenje objavit će se u »Narodnim novinama«.

```
Obrazloženje
```

Rješenjem Komisije za vrijednosne papire Republike Hrvatske, klasa: UP/I-450-08/02-02/118
od 12. rujna 2002. godine, Vjeranu Filippiju, zaposleniku ovlaštenog društva
Ilirika vrijednosni papiri d.o.o. Zagreb (dalje: Društvo), bila je na neodređeno
vrijeme izdana dozvola za obavljanje poslova brokera.
Odredbom članka 58. stavak 1. točka 6. Zakona o tržištu vrijednosnih papira
(»Narodne novine« br. 84/02, dalje: ZTVP) propisano je da će Agencija za nadzor
financijskih usluga (dalje: Agencija) brokeru rješenjem oduzeti dozvolu ako isti
obavlja poslove koji nisu poslovi brokera.
Ovdje napominjemo da se, sukladno odredbi članka 23. Zakona o Hrvatskoj agenciji
za nadzor financijskih usluga (»Narodne novine« br. 140/05, dalje: Zakon), koji
je stupio na snagu 28. studenoga 2005. godine, a primjenjuje se od 1. siječnja
2006. godine, u ZTVP-u, drugim zakonima i svim podzakonskim propisima naziv
»Komisija za vrijednosne papire Republike Hrvatske« zamjenjuje nazivom »Hrvatska
agencija za nadzor financijskih usluga«.
Budući da je Vjeran Filippi, 7. rujna 2006. godine, obavijestio Agenciju da
prestaje obavljati poslove brokera, kako bi mogao obavljati poslove člana uprave
u drugom društvu, te da je Društvo dana 14. rujna 2006. godine obavijestilo
Agenciju o prestanku radnog odnosa Vjerana Filippija, valjalo je riješiti kao u
izrijeci ovog rješenja, dakle oduzeti mu dozvolu i provesti upis oduzimanja
dozvole u Registru ovlaštenih brokera koji vodi Agencija, s danom upisa 19.
listopada 2006. godine, pod rednim brojem 118 (sto osamnaest).
Sukladno odredbi članka 8. stavak 3. Zakona, ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-450-08/06-07/40
Urbroj: 326-111/06-2
Zagreb, 19. listopada 2006.

Predsjednik Uprave
**Ante Samodol**, v. r.

Rješenje, NN 116/2006-2595
## Rješenje kojim se Vjeranu Filippiju iz Zagreba oduzima dozvola za obavljanje poslova investicijskog savjetnika

### NN 116/2006 (30.10.2006.), Rješenje kojim se Vjeranu Filippiju iz Zagreba oduzima dozvola za obavljanje poslova investicijskog savjetnika

# HRVATSKA AGENCIJA ZA NADZOR FINANCIJSKIH USLUGA

**2596**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
Uprava Hrvatske agencije za nadzor financijskih usluga, u predmetu oduzimanja
dozvole za obavljanje poslova investicijskog savjetnika Vjeranu Filippiju iz
Zagreba, Grškovićeva 30, na sjednici održanoj 19. listopada 2006. godine
donijela je

## RJEŠENJE

1. Vjeranu Filippiju iz Zagreba, Grškovićeva 30, oduzima se dozvola za
obavljanje poslova investicijskog savjetnika.
2. Ovo rješenje upisuje se u Registar ovlaštenih investicijskih savjetnika, koji
vodi Hrvatska agencija za nadzor financijskih usluga.
3. Ovo rješenje objavit će se u »Narodnim novinama«.

```
Obrazloženje
```

Rješenjem Komisije za vrijednosne papire Republike Hrvatske, klasa: UP/I-450-08/03-02/79
od 5. lipnja 2003. godine, Vjeranu Filippiju, zaposleniku ovlaštenog društva
Ilirika vrijednosni papiri d.o.o. Zagreb (dalje: Društvo), bila je na neodređeno
vrijeme izdana dozvola za obavljanje poslova investicijskog savjetnika.
Odredbom članka 58. stavak 1. točka 6. Zakona o tržištu vrijednosnih papira
(»Narodne novine« br. 84/02, dalje: ZTVP) propisano je da će Agencija za nadzor
financijskih usluga (dalje: Agencija) investicijskom savjetniku rješenjem
oduzeti dozvolu ako isti obavlja poslove koji nisu poslovi investicijskog
savjetnika.
Ovdje napominjemo da se, sukladno odredbi članka 23. Zakona o Hrvatskoj agenciji
za nadzor financijskih usluga (»Narodne novine« br. 140/05, dalje: Zakon), koji
je stupio na snagu 28. studenoga 2005. godine, a primjenjuje se od 1. siječnja
2006. godine, u ZTVP-u, drugim zakonima i svim podzakonskim propisima naziv
»Komisija za vrijednosne papire Republike Hrvatske« zamjenjuje nazivom »Hrvatska
agencija za nadzor financijskih usluga«.
Budući da je Vjeran Filippi, 7. rujna 2006. godine, obavijestio Agenciju da
prestaje obavljati poslove investicijskog savjetnika, kako bi mogao obavljati
poslove člana uprave u drugom društvu, te da je Društvo 14. rujna 2006. godine
obavijestilo Agenciju o prestanku radnog odnosa Vjerana Filippija, valjalo je
riješiti kao u izrijeci ovog rješenja, dakle oduzeti mu dozvolu i provesti upis
oduzimanja dozvole u Registru ovlaštenih investicijskih savjetnika koji vodi
Agencija, s danom upisa 19. listopada 2006. godine, pod rednim brojem 36
(trideset šest).
Sukladno odredbi članka 8. stavak 3. Zakona, ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-450-08/06-08/18
Urbroj: 326-111/06-2
Zagreb, 19. listopada 2006.

Predsjednik Uprave
**Ante Samodol**, v. r.

Rješenje, NN 116/2006-2596
## Rješenje kojim se Zoranu Iliću iz Zagreba oduzima dozvola za obavljanje poslova brokera

### NN 116/2006 (30.10.2006.), Rješenje kojim se Zoranu Iliću iz Zagreba oduzima dozvola za obavljanje poslova brokera

# HRVATSKA AGENCIJA ZA NADZOR FINANCIJSKIH USLUGA

**2597**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
Uprava Hrvatske agencije za nadzor financijskih usluga, u predmetu oduzimanja
dozvole za obavljanje poslova brokera Zoranu Iliću iz Zagreba, Kombolova 9, na
sjednici održanoj 19. listopada 2006. godine donijela je

## RJEŠENJE

1. Zoranu Iliću iz Zagreba, Kombolova 9, oduzima se dozvola za obavljanje
poslova brokera.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga.
3. Ovo rješenje objavit će se u »Narodnim novinama«.

```
Obrazloženje
```

Rješenjem Komisije za vrijednosne papire Republike Hrvatske, klasa: UP/I-450-08/03-02/37
od 30. siječnja 2003. godine, Zoranu Iliću, tada zaposleniku ovlaštenog društva
Interkapital vrijednosni papiri d.o.o. Zagreb, a kasnije zaposleniku ovlaštenog
društva Ilirika vrijednosni papiri d.o.o. Zagreb (dalje: Društvo), bila je na
neodređeno vrijeme izdana dozvola za obavljanje poslova brokera.
Odredbom članka 58. stavak 1. točka 6. Zakona o tržištu vrijednosnih papira
(»Narodne novine« br. 84/02, dalje: ZTVP) propisano je da će Agencija za nadzor
financijskih usluga (dalje: Agencija) brokeru rješenjem oduzeti dozvolu ako isti
obavlja poslove koji nisu poslovi brokera.
Ovdje napominjemo da se, sukladno odredbi članka 23. Zakona o Hrvatskoj agenciji
za nadzor financijskih usluga (»Narodne novine« br. 140/05, dalje: Zakon), koji
je stupio na snagu 28. studenoga 2005. godine, a primjenjuje se od 1. siječnja
2006. godine, u ZTVP-u, drugim zakonima i svim podzakonskim propisima naziv
»Komisija za vrijednosne papire Republike Hrvatske« zamjenjuje nazivom »Hrvatska
agencija za nadzor financijskih usluga«.
Budući da je Zoran Ilić, 6. listopada 2006. godine, obavijestio Agenciju da mu
je prestao radni odnos u Društvu, te da više neće obavljati poslove brokera,
valjalo je riješiti kao u izrijeci ovog rješenja, dakle oduzeti mu dozvolu i
provesti upis oduzimanja dozvole u Registru ovlaštenih brokera koji vodi
Agencija, s danom upisa 19. listopada 2006. godine, pod rednim brojem 80
(osamdeset).
Sukladno odredbi članka 8. stavak 3. Zakona, ovo rješenje objavit će se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-450-08/06-07/42
Urbroj: 326-111/06-2
Zagreb, 19. listopada 2006.

Predsjednik Uprave
**Ante Samodol**, v. r.

Rješenje, NN 116/2006-2597
## Rješenje kojim se društvu Štedbanka d.d., Zagreb, MBS: 080004322, izdaje, na neodređeno vrijeme, dozvola za obavljanje poslova skrbništva nad vrijednosnim papirima, iz članka 34. točka 8. Zakona o tržištu vrijednosnih papira

### NN 116/2006 (30.10.2006.), Rješenje kojim se društvu Štedbanka d.d., Zagreb, MBS: 080004322, izdaje, na neodređeno vrijeme, dozvola za obavljanje poslova skrbništva nad vrijednosnim papirima, iz članka 34. točka 8. Zakona o tržištu vrijednosnih papira

# HRVATSKA AGENCIJA ZA NADZOR FINANCIJSKIH USLUGA

**2598**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
Uprava Hrvatske agencije za nadzor financijskih usluga, na zahtjev društva
ŠTEDBANKA d.d. Zagreb, Slavonska avenija 3, u predmetu izdavanja dozvole za
obavljanje poslova s vrijednosnim papirima, na sjednici održanoj 19. listopada
2006. godine donijela je

## RJEŠENJE

1. Društvu ŠTEDBANKA d.d. Zagreb, Slavonska avenija 3, MBS: 080004322, izdaje se
na neodređeno vrijeme dozvola za obavljanje poslova skrbništva nad vrijednosnim
papirima, iz članka 34. točka 8. Zakona o tržištu vrijednosnih papira.
2. Ovo rješenje upisuje se u Registar ovlaštenih društava, koji vodi Hrvatska
agencija za nadzor financijskih usluga.
3. Izrijeka ovog rješenja objavit će se u »Narodnim novinama«.

Klasa: UP/I-450-08/06-06/03
Urbroj: 326-111/06-4
Zagreb, 19. listopada 2006.

Predsjednik Uprave
**Ante Samodol**, v. r.

Rješenje, NN 116/2006-2598
## Rješenje kojim se Ingrid Lenac iz Zagreba, rođenoj 10. svibnja 1968. godine u Zagrebu daje ovlaštenje za obavljanje poslova ovlaštenog aktuara

### NN 116/2006 (30.10.2006.), Rješenje kojim se Ingrid Lenac iz Zagreba, rođenoj 10. svibnja 1968. godine u Zagrebu daje ovlaštenje za obavljanje poslova ovlaštenog aktuara

# HRVATSKA AGENCIJA ZA NADZOR FINANCIJSKIH USLUGA

**2602**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05), te odredbi članka 66. stavak 2. Zakona o osiguranju (»Narodne
novine« broj 151/05), Uprava Hrvatske agencije za nadzor financijskih usluga na
zahtjev Ingrid Lenac iz Zagreba, II. Maksimirsko naselje 13, radi davanja
ovlaštenja za obavljanje poslova ovlaštenog aktuara, na sjednici održanoj 19.
listopada 2006. godine donijela je

## RJEŠENJE

I. Ingrid Lenac iz Zagreba, II. Maksimirsko naselje 13, rođenoj 10. svibnja
1968. godine u Zagrebu, daje se ovlaštenje za obavljanje poslova ovlaštenog
aktuara.
II. Izrijeka ovog rješenja objavit će se u »Narodnim novinama«.

Klasa: UP/I-453-04/06-04/12
Urbroj: 326-112-06-4
Zagreb, 19. listopada 2006.

Predsjednik Uprave
**Ante Samodol**, v. r.

Rješenje, NN 116/2006-2602
## Rješenje kojim se daje suglasnost PBZ Croatia osiguranju d.d. za upravljanje obveznim mirovinskim fondom, na imenovanje predsjednika Uprave Društva gosp. Dubravka Štimca iz Zagreba

### NN 116/2006 (30.10.2006.), Rješenje kojim se daje suglasnost PBZ Croatia osiguranju d.d. za upravljanje obveznim mirovinskim fondom, na imenovanje predsjednika Uprave Društva gosp. Dubravka Štimca iz Zagreba

# HRVATSKA AGENCIJA ZA NADZOR FINANCIJSKIH USLUGA

**2605**

Na temelju odredbi članka 15. stavak 1. točke 4. alineja 2 i članka 8. stavak 1.
Zakona o Hrvatskoj agenciji za nadzor financijskih usluga (»Narodne novine« broj
140/05) primjenom odredbi članka 14. i 15. Zakona o obveznim i dobrovoljnim
mirovinskim fondovima (»Narodne novine« broj 49/99, 63/00, 103/03 i 177/04), a u
svezi članka 2. Pravilnika o dokumentaciji koja se prilaže zahtjevu za
autorizaciju (»Narodne novine« broj 57/01 i 128/02), Uprava Hrvatske agencije za
nadzor financijskih usluga odlučujući o zahtjevu za odobrenje imenovanja
predsjednika Uprave Društva PBZ Croatia OSIGURANJA d.d. za upravljanje obveznim
mirovinskim fondom, Zagreb, Ulica kralja Držislava 5, na sjednici održanoj 19.
listopada 2006. godine donijela je

## RJEŠENJE

1. Daje se suglasnost PBZ Croatia osiguranju d.d. za upravljanje obveznim
mirovinskim fondom, na imenovanje predsjednika Uprave Društva gosp. Dubravka
Štimca iz Zagreba, Veslačka 2.
2. Ovo rješenje objavit će se u »Narodnim novinama«.

```
Obrazloženje
```

PBZ Croatia osiguranje d.d. za upravljanje obveznim mirovinskim fondom,
dostavilo je 12. listopada 2006. godine Hrvatskoj agenciji za nadzor
financijskih usluga zahtjev za izdavanje suglasnosti na imenovanje predsjednika
Uprave Društva gosp. Dubravka Štimca.
Uz isti prilažu dokumentaciju kako to propisuje Pravilnik o dokumentaciji koja
se prilaže zahtjevu za autorizaciju (»Narodne novine« broj 57/01 i 128/02).
Pregledom zahtjeva, utvrđeno je da je Društvo priložilo svu potrebnu
dokumentaciju iz koje je razvidno da predloženi zadovoljava uvjete propisane u
čl. 14. Zakona o obveznim i dobrovoljnim mirovinskim fondovima i čl. 423. u
svezi čl. 239. Zakona o trgovačkim društvima, odnosno da ne postoje okolnosti iz
čl.15. Zakona o obveznim i dobrovoljnim mirovinskim fondovima.
Slijedom navedenog Agencija nalazi da su za predloženog člana Uprave Društva
ispunjene zakonom propisane pretpostavke pri obavljanju funkcije člana Uprave
društva za upravljanje obveznim mirovinskim fondom.
Sukladno odredbi čl. 8. st. 3. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I -140-01/06-04/07
Urbroj: 326-113/06-3
Zagreb, 19. listopada 2006.

Predsjednik Uprave
**Ante Samodol,** v. r.

Rješenje, NN 116/2006-2605
## Rješenje kojim se daje suglasnost PBZ Croatia osiguranju d.d. za upravljanje obveznim mirovinskim fondom, na imenovanje člana Uprave Društva gđe Vanje Njavro Kern iz Zagreba

### NN 116/2006 (30.10.2006.), Rješenje kojim se daje suglasnost PBZ Croatia osiguranju d.d. za upravljanje obveznim mirovinskim fondom, na imenovanje člana Uprave Društva gđe Vanje Njavro Kern iz Zagreba

# HRVATSKA AGENCIJA ZA NADZOR FINANCIJSKIH USLUGA

**2606**

Na temelju odredbi članka 15. stavak 1. točke 4. alineja 2. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) primjenom odredbi članka 14. i 15. Zakona o obveznim i dobrovoljnim
mirovinskim fondovima (»Narodne novine« broj 49/99, 63/00, 103/03 i 177/04), a u
svezi članka 2. Pravilnika o dokumentaciji koja se prilaže zahtjevu za
autorizaciju (»Narodne novine« broj 57/01 i 128/02), Uprava Hrvatske agencije za
nadzor financijskih usluga odlučujući o zahtjevu za odobrenje imenovanja člana
Uprave Društva PBZ CROATIA OSIGURANJA d.d. za upravljanje obveznim mirovinskim
fondom, Zagreb, Ulica kralja Držislava 5, na sjednici održanoj 19. listopada
2006. godine donijela je

## RJEŠENJE

1. Daje se suglasnost PBZ CROATIA OSIGURANJU d.d. za upravljanje obveznim
mirovinskim fondom, na imenovanje člana Uprave Društva gđe Vanje Njavro Kern iz
Zagreba, Odranska 6.
2. Ovo rješenje objavit će se u »Narodnim novinama«.

```
Obrazloženje
```

PBZ CROATIA OSIGURANJE d.d. za upravljanje obveznim mirovinskim fondom,
dostavilo je 12. listopada 2006. godine Hrvatskoj agenciji za nadzor
financijskih usluga zahtjev za izdavanje suglasnosti na imenovanje člana Uprave
Društva gđe Vanje Njavro Kern.
Uz isti prilažu svu potrebnu dokumentaciju kako to propisuje Pravilnik o
dokumentaciji koja se prilaže zahtjevu za autorizaciju (»Narodne novine« 57/01 i
128/02)
Pregledom zahtjeva, utvrđeno je da je Društvo poslalo svu potrebnu dokumentaciju
iz koje je razvidno da predložena zadovoljava uvjete propisane u čl. 14. Zakona
o obveznim i dobrovoljnim mirovinskim fondovima i čl. 423 u svezi čl. 239.
Zakona o trgovačkim društvima, odnosno da ne postoje okolnosti iz čl.15. Zakona
o obveznim i dobrovoljnim mirovinskim fondovima.
Slijedom navedenog Agencija nalazi da su za predloženog člana Uprave Društva
ispunjene zakonom propisane pretpostavke pri obavljanju funkcije člana Uprave
društva za upravljanje obveznim mirovinskim fondom.
Sukladno odredbi čl. 8. st. 3. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I -140-01/06-04/07
Urbroj: 326-113/06-4
Zagreb, 19. listopada 2006.

Predsjednik Uprave
**Ante Samodol**, v. r.

Rješenje, NN 116/2006-2606